Document ID: /roh_data/filtered/fineweb-2-filterrobots_roh.jsonl.gz/3381

In vitg cun giassas, clavads e chasas patrizianas che mussan l’impurtanza che Valendau aveva ina giada. Dapi l'onn 2004 è Valendau Impuls l'uniun che reactivescha il vitg, ch'emprova da mantegnair el.
La cussegliera federala Evelin Widmer Schlumpf, era ella è ina part dal svilup da quai vitget, e quai betg mo perquai ch'ella tegn il pled d’emprim d’avust a Valendau.
La cusseglier federala Evelin Widmer Schlumpf è la madritscha dal «Gasthaus am Brunnen», il pli grond project da Valendau Impuls.
Sco il num da quest'uniun di, dat l'uniun impuls. Cumenzà ha quai l'onn 2004 cun in cudesch che mussa las atgnadads dal vitg. Lura hai dà differents projects concrets, sco il furn da far paun. Dentant era il sensibilisar la populaziun da Valendau per Valendau è sta ina chaussa, per la quala l’uniun è s'engaschada.
Il president da l'uniun Valendau Impuls è sez in zic surstà, con bler che l'uniun ha vairamain muentà. Dal vitg bandunà tar il vitg tschertgà, entras in'uniun che dumbra uss 250 commembers.